open-index/open-wikipedia-markdown huggingface dataset:
פסטיבל קולנוע

**פסטיבל קולנוע** או **פסטיבל סרטים** הוא אירוע (לרוב אירוע שנתי או דו-שנתי) אשר במסגרתו מוקרנים מספר סרטי קולנוע. ההקרנות יכולות להיות בבית קולנוע אחד, או במספר בתי קולנוע הקרובים זה לזה. פסטיבל יכול להתמקד בקבוצה מסוימת או סוג מסוים של סרטים בעלי מכנה משותף כלשהו. למשל: סרטיו של קולנוען מסוים (במאי או מפיק, למשל), סרטים מסוגה מסוימת (למשל סרטים דוקומנטריים), סרטים המופקים על ידי קבוצה מסוימת של במאים או מפיקים או קבוצות אחרות (למשל סרטים בהפקה של נשים כמו פסטיבל בינלאומי לסרטי נשים בקהיר או הפסטיבל הבינלאומי לסרטי נשים ברחובות) .  יש גם פסטיבלים סרטים המתמקדים במדינה ספציפית (למשל פסטיבל הסרטים של הודו) וישנם פסטיבלים מקומיים רבים אחרים.

בישראל מתקיימים מספר פסטיבלי קולנוע, ביניהם פסטיבל הקולנוע ירושלים, פסטיבל חיפה, פסטיבל קולנוע דרום, ופסטיבל דוקאביב בתל אביב, ופסטיבל סרטים בערבה.

פסטיבל הסרטים הוותיק ביותר הוא פסטיבל ונציה שבשנת 2023 התקיים בפעם ה 80. חמשת הפסטיבלים המכובדים ביותר הידועים בתחום הזה כ **Big Five**  הם -- לפי סדר השנה בה הוקמו -- הם פסטיבל הסרטים בוונציה, פסטיבל הקולנוע בקאן, פסטיבל הסרטים הבינלאומי בברלין, הסרטים הבינלאומי בטורונטו TIFF ופסטיבל סנדנס.

## חשיבות פסטיבלים
פסטיבלי סרטים הם שיטה פופולרית לחשיפה של סרטים לקהילות רחבות, תוך כדי ייצור של ערך כלכלי לייצרני סרטים. עם זאת יש מעט אזכור לפסטיבלים מסוג זה בספרות האקדמית. פסטיבלי סרטים הם למעשה מקום למפגש בין יוצרי סרטים, מפיצי סרטים וצופים בסרטים.  ברמה המקומית פסטיבלי סרטים הם גורם חשוב בהחייאת חיי תרבות מקומיים, באספקת חוויה תרבותית לקהילה המקומית, ומתן הטבות כלכליות כמשיכה תיירותית לטובת בניית תדמית של עיירה, עיר או אזור, וטיפוח אטרקטיביות מקום לתיירות ועל ידי כך פיתוח כלכלי   . פסטיבלי סרטים מחברים את הקהילה המקומית המארחת את הפסטיבל לתעשיית הקולנוע העולמית על ידי כך שהם מאפשרים ליוצרים להראות את סרטיהם ולזכות בפרסים ועל ידי כך בפרסום, כלומר  הם עוזרים לרוכשי ומפיצי סרטים. ההערכה של ההצלחה של פסטיבל סרטים מורכבת כי היא כוללת היבטים כלכליים, והיבטים של מאפייני המשתתפים וחווית הפסטיבל.  יש מעט תיעודים מסודרים של ההשפעה הכלכלית של פסטיבל סרטים.

## מבנה פסטיבלים
פסטיבלי סרטים בדרך כלל כוללים הקרנה של מספר רב של סרטים וכוללים מקבצים של סרטים ומקבצים של אירועים. למשל פסטיבל יכול לכלול מקבץ של סרטים מקומיים (כמו מקבץ סרטים ישראלים המוקרן בפסטיבל חיפה), מקבץ סרטים מצוירים, מקבץ סרטי ילדים, מקבץ סרטי מדע בדיוני, מקבץ סרטים קלאסיים או מקבץ סרטים בנושא אחר. בכל אחד מהנושאים (מהמקבצים) פסיטבל יכול להגדיר תחרות לסרט הנבחר כסרט הטוב ביותר, לבמאי הטוב ביותר וכו'.  לתחרויות אלה חשיבות רבה שכן הן מגדירות את מעמדם של סרטים מבחינת שילובם בפסטיבלים אחרים, כלומר מידת החשיפה אליה זוכה סרט. 

הקרנות הסרטים יכולות להיות באחד המתחמים המוגדרים לפסטיבל, בין אם באולם בנוי כלשהו או במקום ציבורי פתוח, כגון גינה או רחבה חיצונית. פסטיבלים בדרך כלל משלבים בהקרנות הסרטים שיחה עם בעלי תפקיד שונים בסרטים, על ידי כך שמזמינים את מפיק הסרט, במאי הסרט או אחד השחקנים הראשיים בסרט לשיחה לפני או אחרי הסרט. כמו כן, מסביב להקרנת הסרטים פסטיבלים משלבים אירועים נוספים המיועדים להפגיש את הנוכחים השונים וליצור הזדמנות לשיח על תוכניות לסרטים, השתתפות בפסטיבלים נוספים, או דיווחים לתקשורת על סרטים.  

## קישורים חיצוניים

* 

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
כפפת רחצה

שמאל|ממוזער|250px|כפפת רחצה
**כפפת רחצה** (בהולנדית: **Washandje**) היא פיסת אריג מגבת עשויה ככיס המשמשת לשטיפת הגוף באמצעות הכנסת היד לתוכה, לדוגמה לשפשוף הגוף בסבון ולהסרתו ללא שטיפה. כמו כן עשויה לרענון הפנים (להבדיל ממגבת שעשויה בדרך כלל לניגוב ולא לשטיפה).

בצרפתית נקראת הכפפה gant de toilette. כפפה העשויה מבד או מסיב צמחי כמו לופה נקראת בצרפתית gant de crin. כפפת הרחצה מלופה מוזכרת ברומן **להפך** (1884) מאת הסופר הצרפתי ז'וריס-קרל הויסמנס. בצרפתית קנדית הכפפה מכונה débarbouillette (רמז לרחצה מהירה). בחמאם טורקי משתמשים ב**קֶסֶה**.

כפפת הרחצה מיועדת גם לאנשים המעוניינים לחסוך במים, ובשימוש בה אפשר להסתפק בהרטבתה פעם אחת במשך הרחצה.
כמו כן היא שימושית לאחיות ולמטפלים השוטפים את המטופלים בעודם במיטה.
אפשר למלא את כפפת הרחצה בקרח לשימוש כתיק קרח במקרי חבלה או פציעה.

מקובל שמקורה של כפפת הרחצה בהולנד, והשימוש בה נפוץ גם בגרמניה, בבלגיה, בצרפת, בקוויבק ובאיראן.

## קישורים חיצוניים

קטגוריה:מרחץ
רחצה
קטגוריה:טקסטיל
הגשה

[שמאל|ממוזער|250px|תיאור הגשת הקומץ המונח בתוך כלי השרת, לקרנה הדרומית מערבית של [מזבח החיצון]]
שמאל|ממוזער|250px|תיאור מקום ההגשה בקרנה הדרומית מערבית של המזבח. (המזבח ממוקם בשרטוט בצד צפון, כדעת רבי יוסי)

**הגשה** היא אחת מהפעולות המתבצעות בקורבן מנחה, כהכנה לקמיצה. נוטלים את קורבן המנחה, לאחר שהונח בכלי השרת, ומגישים אותו בנגיעה לקרן דרומית מערבית של המזבח החיצון. פעולה זו מתבצעת בכל המנחות הנקמצות ונקרבות על גבי המזבח, חוץ ממנחת כהנים ומנחת כהן משיח שאינן נקמצות ואינן מוקרבות על הזבח. 

בניגוד לשחיטת הקרבן שהיא פעולה טכנית ונעשית גם על ידי אדם "זר" (יהודי שאינו כהן), ההגשה נחשבת לעבודה ונעשית רק על ידי הכהן. פעולה זו היא "כעין הקרבה" לעניין איסור הכנסת חולין בעזרה.

יש שפירשו, שההגשה נחשבת לחלק מפעולת הקמיצה ולכן היא צריכה להעשות על ידי כהן. לפי דעת ההלכות גדולות ההגשה היא מצווה בפני עצמה, ומברכים עליה. והרמב"ם. חולק וסובר שאין ראוי למנות כל אחת מהעבודות למצווה בפני עצמה, וכתב המשנה למלך. שלפי דעתו אין לברך על כל אחת מהעבודות.

## קישורים חיצוניים
* הרב אביהוד שוורץ, הגשה, באתר "תורה"
* 

## הערות שוליים

קטגוריה:קורבן מנחה
קטגוריה:מצוות הנעשות על ידי כהן
1929 בארץ ישראל

להלן אירועים בולטים שהתרחשו במהלך שנת 1929 בארץ ישראל תחת שלטון המנדט הבריטי.

## הנהגה
**שלטון המנדט**
* הנציב העליון - סר ג'ון צ'נסלור

**הנהגת היישוב**

## אירועים בולטים

[שמאל|ממוזער|150px|ניצול של [טבח חברון (תרפ"ט)|הטבח בחברון]]
* 22 בינואר – נפתח הסניף הראשון של רוטרי ישראל 
* 28 במאי (ל"ג בעומר) – נוסדה תנועת הנוער בני עקיבא בירושלים.
* 15 באוגוסט (תשעה באב) – 300 חברי בית"ר ערכו הפגנה בכותל המערבי בעד זכותם לחופש הפולחן בכותל. המפגינים הכריזו  "הכותל - כותלנו, ובוז לממשלה". כמו כן, הניפו המפגינים את דגל ישראל ושרו את התקווה.
* 16 באוגוסט – לאחר תפילות יום השישי, צעדו כ-2000 מפגינים מוסלמים מהר הבית אל רחבת הכותל ושרפו בה ספרי תפילה.
* 17 באוגוסט – הנער היהודי אברהם מזרחי נרצח על ידי ערבי בתגרה ברובע הבוכרי. כנקמה נדקר למוות נער ערבי אקראי.
* 23 באוגוסט – פרעות תרפ"ט: עם סיום דרשתו של המופתי חאג' אמין אל-חוסייני בהר הבית, המון רב של מוסלמים חמושים בסכינים יצא משער שכם והסתער על השכונות היהודיות הנמצאות מחוץ לשער, משני צידי רחוב הנביאים. 19 יהודים נהרגו במתקפה. כמו כן, נהרסו ונשרפו במתקפה בית כנסת ובתים נוספים. 
* 23-24 באוגוסט - פרעות תרפ"ט: מתרחש טבח חברון (תרפ"ט).
* 29 באוגוסט – פרעות תרפ"ט: מתרחש טבח בצפת.

### התיישבות
* 18 בפברואר – נוסד היישוב נתניה
* נוסד היישוב פרדס חנה. היישוב נקרא על שם חנה רוטשילד, בתו של הבנקאי האנגלי-יהודי נתן מאיר רוטשילד.

## נולדו

* 11 בינואר – רפאל איתן, הרמטכ"ל ה-11 של צה"ל, חבר הכנסת ושר בממשלת ישראל (נפטר ב-2004) 
* 11 במאי – תמר בורנשטיין-לזר, סופרת ילדים ישראלית (נפטרה ב-2020) 
* 31 במאי – מנחם גולן, במאי קולנוע ומפיק סרטים ישראלי (נפטר ב-2014) 
* 4 בנובמבר – שייקה אופיר, שחקן, פנטומימאי, קומיקאי, ובדרן ישראלי (נפטר ב-1987)

## נפטרו

**([[:קטגוריה:ארץ-ישראלים שנפטרו ב-1929]])**

## חקיקה
* פקודת בזיון בית המשפט
* פקודת החברות
* פקודת המיילדות

## קישורים חיצוניים

*
קטגוריה:שנים בארץ ישראל
טבח צפת (מאורעות תרפ"ט)

**[[טבח]] צפת** בוצע על ידי ערבים מוסלמים תושבי העיר צפת והסביבה ביהודי העיר ביום חמישי, כ"ג באב תרפ"ט, 29 באוגוסט 1929, כחלק ממאורעות תרפ"ט.
## רקע
הטבח בצפת היה המשך של התקוממות ערבית, שהחלה בירושלים ב-16 באוגוסט. הפורעים הוסתו על ידי המופתי אמין אל-חוסייני, שטען כי היהודים מאיימים על הר הבית. במהלך 23 עד 24 באוגוסט נערך טבח בחברון, וכמו כן בוצעו מספר ניסיונות לטבח בתל אביב ובחיפה וביישובים אחרים. כתוצאה ממהומות הללו נהרגו 133 יהודים ו-339 מתיישבים יהודים נוספים נפצעו.

בשנת 1929 מנתה אוכלוסייתה של צפת כ-10,000 ערבים וכ-3,000 יהודים.

## הטבח
ממוזער|200px|טקסט=השוק בצפת לאחר הטבח |השוק בצפת לאחר הטבח 
ב-29 באוגוסט בשעה 17:30 פרצו פורעים ערבים לרובע היהודי בצפת שלא היה מוגן. מזוינים במקלות ובסכינים הם פרצו לבתים דקרו והרגו את תושבי הרובע והעלו את בתיהם באש.
ההשתוללות נמשכה 20 דקות והופסקה על ידי כוחות המשטרה הבריטים שחשו למקום.
מפקד המשטרה הבריטי הרג שניים מהפורעים. 18 תושבים יהודים, בהם נשים וילדים ורב העיר ישמעאל בן פנחס הכהן, נרצחו ולפחות 80 נפצעו. הרחוב היהודי המרכזי נבזז ונשרף.

מעשי הביזה וההצתה נמשכו יומיים נוספים עד שהמשטרה השליטה סדר. יומיים לאחר הטבח עוד שני יהודים נהרגו וכמה נפצעו בטעות מאש השוטרים הבריטים.

ביישוב הסמוך עין זיתים נרצחו שלושה יהודים.

## ראו גם
* הטבח בצפת (1517)
* הביזה הגדולה בצפת (1834)

## הערות שוליים

[ימין|200px|ממוזער|נפגעי טבח צפת מחלימים ב[חיפה, 1929 (ברקע בניין הטכניון הישן)]]

צפת
קטגוריה:פיגועי טרור בארץ ישראל
קטגוריה:מאורעות תרפ"ט
קטגוריה:צפת: היסטוריה
קטגוריה:1929 בארץ ישראל
קטגוריה:הגליל: פיגועים
פוליקרפוס

שמאל|ממוזער|250px|תמונה משוערת
**פּוֹלִיקַרְפּוֹס** (ביוונית: **Πολύκαρπος**) היה הבישוף של סמירנה (כיום איזמיר שבטורקיה) במאה ה-2 לספירה ומרטיר נוצרי. היה תלמידו של יוחנן בן זבדי, נתמנה לבישוף בסמירנה לפני שנת 115, במענה לבקשתו של איגנטיוס. נאבק בדוקטיזם ובמרקיוניזם או לפחות במרקיון עצמו. הוצא להורג ככל הנראה ב-155 או 156.

הוא נחשב אחד מהאבות האפוסטוליים יחד עם קלמנס הראשון, איגנטיוס מאנטיוכיה, קודראטוס ופפיאס. אירנאיוס היה תלמידו של פוליקרפוס.

## חייו ומותו כמרטיר
פוליקרפוס נולד בסמירנה ב-69 לערך, עלה במעלות הכנסייה וכיהן בעיר כבישוף. ב-150 פרצו בסמירנה מהומות נגד הנוצרים, כי ההמון סבר שאם יעשו פרעות בנוצרים (הכופרים באלים) יעלמו הצרות שתקפו את האוכלוסייה.

ההמון המוסת פנה נגד פוליקרפוס. בעצת ידידיו נמלט הבישוף אל מחוץ לעיר אולם נתפס והוחזר לסמירנה. מפקד היחידה שנשלחה לתופסו, הנציב העליון של העיר, הציע לפוליקרפוס כי יכבד את פולחן הקיסר, יאמר שהקיסר הוא האלוהים, יעלה קטורת על מזבחו וכך יציל את נפשו.
בהשפעת הכתוב בספרי המכבים בדבר מוות בנפש חפצה (אלעזר) או בשמחה וטובי לבב (האם ושבעת בניה) הסיק פוליקרפוס כי מותו של מרטיר (נוצרי) מהווה התמזגות נצחית עם ישוע. לכן סירב פוליקרפוס להצעת הנציב וזה ציווה להשלכו לזירה.

לפני ששחררו את האריות הציעו לו מספר פעמים להציל את נפשו. פוליקרפוס התחכם. כאשר אמרו לו להגיד "הלאה הכופרים" הצביע על היושבים ביציעים, שהיו עובדי אלילים ואמר את שאמרו לו להגיד.

נאמר לו שאם יקלל את ישוע ינצל, אבל תשובתו הייתה שהוא עבד את ישוע כ-86 שנה, שבהן לא גמל לו ישוע רע על נאמנותו, ולכן לא יוכל לקללו. כאשר אמרו לו להישבע בשם הקיסר אמר פוליקרפוס כי נוצרי משיחי הוא ואם רוצים לדעת מה פירוש הדבר יש להקדיש לכך זמן ראוי. כשנאמר לו שאם ישכנע את העם (היושבים ביציעים) יינצל השיב שהוא יכול לשכנע את המושל אבל לא את העם וביקש שישחררו את חיות הטרף. כשראה המושל שאינו נבהל מהחיות איים על פוליקרפוס שיעלה אותו על המוקד. תשובתו של פוליקרפוס הייתה שהאש במוקד בוערת זמן קצר בלבד ואילו אש הגיהנום לא כבה לעולם.

על חייו ומותו של פוליקרפ נכתב החיבור Martyrdom of Polycarp. לפי הכתוב בספר, בעת שהיה על המוקד קרא פוליקרפוס: הוי אלוהים אדירים, אבי, ישוע המושיע, אני מברך אותך על שמצאת אותי ראוי למות על קידוש השם. אקום לתחייה עם רוח הקודש. קבל נא את הקרבתי, אני מהלל אותך, מעריץ אותך, מברך את שמך בשם ישוע המשיח.

## קישורים חיצוניים

* 

קטגוריה:מורי הכנסייה
קטגוריה:מרטירים
קטגוריה:אבות הכנסייה
קטגוריה:ילידי 69
קטגוריה:נפטרים ב-155
מיכאיל גנסין

**מיכאיל פביאנוביץ' גְנֶסִין** (ברוסית: **Михаил Фабианович Гнесин**; 2 בפברואר 1883 – 5 במאי 1957) היה מלחין יהודי רוסי ופרופסור לקומפוזיציה.

## קורות חיים
גנסין נולד ברוסטוב על הדון, בנו של רב העיר ומצד אמו נכד של נגן הכליזמר ישעיה פלייטזינגר. החל בלימודי מוזיקה בגיל צעיר אצל חזן מקומי ובמכון הטכני של רוסטוב, שם למד תחת הפסנתרן אוסק פריץ'. מאוחר יותר למד קומפוזיציה בקונסרבטוריון בסנקט פטרבורג ובין מוריו היו אלכסנדר גלאזונוב, ניקולאי רימסקי-קורסקוב ואנטולי ליאדוב. בשנת 1908 השתתף בהקמה מחדש של החברה למוזיקה עממית יהודית.

בסיום לימודיו יצא גנסין למסע באירופה. בשנים 1911–1913 לימד בקרסנודאר ומשנת 1914 ועד 1921 ברוסטוב. לאחר מכן ביקר בארץ ישראל במסגרת התעניינותו בפולקלור היהודי ובמסעותיו ייסד בתקופה זו עם יוסף אחרון את הוצאת "יבנה" בגרמניה. בסיום תקופה זו יצא למוסקבה והתקבל כפרופסור לקומפוזיציה בקונסרבטוריון העירוני (1925–1936). משנת 1936 ועד 1944 לימד גם בקונסרבטוריון בלנינגרד, שם התקדם לראשות המחלקה לקומפוזיציה, ובשנים 1941–1942 עבד ביושקר-אולה.

בשנת 1895 ייסדו שלוש מאחיותיו את האקדמיה הרוסית למוזיקה גנסין והוא נמנה עם סגל ההוראה ומשנת 1945 עמד בראש האקדמיה, תפקיד בו שימש עד מותו.

גנסין פרסם מספר ספרים על קומפוזיציה וכתב ספר ביוגרפי על רימסקי-קורסקוב. בנוסף הוא הרבה להלחין יצירות ושילב בהן אלמנטים מהיהדות. בין יצירותיו: "נעורי אברהם", "המכבים", "שירים מהארץ הנושנה", "שיר השירים" ו"מוטלה הג'ינג'י".

בשנת 1946 הוענק לגנסין פרס סטלין. כמן כן עוטר בעיטור הדגל האדום של העמל.

בין תלמידיו - אראם חאצ'טוריאן וטיחון חרניקוב.

## קישורים חיצוניים

*  (עם מותו)

קטגוריה:מלחיני אופרה רוסים
קטגוריה:מלחינים מן המאה ה-20
קטגוריה:מלחינים יהודים רוסים
קטגוריה:מלחינים יהודים סובייטים
קטגוריה:מעוטרי עיטור הדגל האדום של העמל
קטגוריה:אישים הקבורים בבית העלמין נובודוויצ'יה
קטגוריה:מלחיני רקוויאם
קטגוריה:רוסים שנולדו ב-1883
קטגוריה:רוסים שנפטרו ב-1957
תחום אטומי

בתורת החוגים, **תחום אטומי** הוא תחום שלמות שבו כל איבר שונה מאפס ולא הפיך אפשר לכתוב כמכפלה של איברים אי-פריקים. זוהי תכונה שכיחה למדי, משום שכל תחום שלמות נותרי הוא אטומי.

## הגדרות
איבר u של תחום שלמות R הוא **הפיך** אם קיים איבר v כך ש-uv=1. **פירוק לא-טריוויאלי** של a הוא פירוק ab=c שבו שני הגורמים אינם הפיכים. איבר שאין לו פירוק לא-טריוויאלי הוא **אי-פריק**.

## אטומיות ותכונות אחרות

הדרך הקלה ביותר להבטיח שתחום יהיה אטומי היא לדרוש שהוא יקיים את תנאי השרשרת העולה על אידיאלים ראשיים; תנאי זה שקול לכך שאין שרשרת אינסופית של מחלקים, ולכן כשמתחילים לפרק איבר לגורמים, התהליך מוכרח להיות סופי. בתורו, תנאי השרשרת העולה מתקיים בכל חוג נותרי, ולכן כל התחומים הנותריים הם אטומיים.

כל תחום פריקות יחידה מקיים את תנאי השרשרת העולה על אידיאלים ראשיים, ולכן הוא אטומי. מאידך, קיומו של פירוק לגורמים אינו מבטיח יחידות, ולכן תחום אטומי בדרך כלל אינו בעל פריקות יחידה. לדוגמה, \mathbb{Z}[\sqrt{-6}], \mathbb{Q}[x^2,xy,y^2] הם תחומים אטומיים שאינם תחומי פריקות יחידה. התנאי החסר הוא שכל איבר אי-פריק יהיה ראשוני: תחום שלמות הוא בעל פריקות יחידה אם ורק אם הוא אטומי וכל האיברים האי-פריקים שלו הם ראשוניים.

חוג השלמים האלגבריים הוא דוגמה בולטת לתחום שלמות שאינו אטומי (כל איבר אפשר לפרק כריבוע השורש של עצמו). גם חוג הפולינומים במשתנה אחד וכל השורשים שלו, F[x^{r} : 0, אינו אטומי.

חוג פולינומים מעל תחום אטומי אינו בהכרח אטומי.

אטומי
קטגוריה:תחומי שלמות
חלק מחיי

"**חלק מחיי**" הוא אלבומו ה-14 של הזמר אייל גולן, שיצא לאור ב-12 באפריל 2011. האלבום הגיע למעמד אלבום פלטינה על מכירות של למעלה מ-40,000 עותקים בנקודות מכירה בישראל תוך 35 יום. וכתוך שלושה חודשים הגיע למעמד של פלטינה כפולה על מכירות של למעלה מ-80,000 עותקים.

ההפקה המוזיקלית והעיבודים של שירי האלבום נחלקו בין תמיר צור, דודו קומה, יעקב למאי וחגי מזרחי.

## סינגלים
ב-11 באוקטובר 2010 יצא הסינגל הראשון מהאלבום - "רציתי להגיד לך" בסגנון רגאיי ים תיכוני. את המילים והלחן כתב רותם כהן להפקה מוזיקלית של תמיר צור, וקולות של אוריה גזית, חבר ההרכב האלקטרוני J-Wiewz. השיר הגיע לכ-3 מיליון צפיות ביוטיוב.

ב-13 בדצמבר 2010 הוציא את הסינגל השני בשם "בואי נברח". את מילות השיר כתב גולן עצמו ללחן של הזמר והיוצר האלבני פלורי מומג'סי.

ב-4 בינואר 2011 יצא הסינגל השלישי - "מזמור לגלעד" שכתב יוסי גיספן ללחן ראשון של גולן עצמו. השיר הוקדש לשחרורו של החייל החטוף גלעד שליט, וכוון לגרום להזדהות הקהל עם תחושת השבי של שליט. השיר הושפע מתפילת "הנני".

ב-22 בפברואר 2011 הוציא את הסינגל הרביעי "נולדת בשבילי" שנכתב והולחן על ידי דורון אלימלך ואליאב מועלם.

ב-27 במרץ 2011 יצא הסינגל החמישי חידוש ל"תמונה שבורה" (במקור של מוני ארנון), כחלק מהפרויקט "שני צדדים למטבע" ונכלל באלבום. השיר היה במקומות הראשונים במצעדים השבועיים ברדיו ובסלולר.

עם צאת האלבום יצא השיר "כשאחר" שזכה להצלחה ענקית וצעד 3 שבועות ברציפות במקום ראשון במצעד השבועי של גלגלצ ובהשמעות ברדיו מקום ראשון וגם בסלולר ועם יותר משני מיליון צפיות ביוטיוב.

לאחר צאת האלבום יצאו לרדיו הסינגלים "**רק בגלל זה**", "**תחזרי כבר הביתה**" ללחן ומילים של דודו אהרון ו"**חלק מחיי**" שנכתב על הפרידה מאילנית לוי, "**מלאך שומר**" ו-"**ללכת או להישאר**". כלל שירי האלבום הפכו במהרה ללהיטים גדולים. כל שירי האלבום זכו למספר גדול של צפיות ביו טיוב, חלקם עברו את מיליון הצפיות, כאשר השיר "**כשאחר**" הגיע ללמעלה מ-20 מיליון צפיות באתר.

## ההצלחה
האלבום הפך תוך חודש הגיע האלבום למעמד אלבום פלטינה על מכירות של למעלה מ-40,000 עותקים בנקודות מכירה בישראל.

## קליפים
*"מזמור לגלעד"
*"בואי נברח"

## שירי האלבום

## קישורים חיצוניים

* מילים לשירים של האלבום
* 
* 

## הערות שוליים

קטגוריה:אלבומי אייל גולן
קטגוריה:אלבומים בעברית
קטגוריה:אלבומים שהופקו על ידי תמיר צור
קטגוריה:אלבומי פלטינה כפולה ומעלה בישראל
קטגוריה:אלבומי חברת ליאם הפקות
מכתבי יוני

**מכתבי יוני** הוא ספר המאגד מכתבים שכתב למשפחתו וחבריו סגן-אלוף יונתן (יוני) נתניהו, מפקד סיירת מטכ"ל שנהרג במבצע יונתן. בשל העובדה שלאורך מספר שנים יוני התגורר בישראל בעוד משפחתו שהתה בארצות הברית, חלק ניכר מתוכן המכתבים מתאר את המצב השורר בישראל על פי ראות עיניו של יוני. הספר נערך על ידי אחיו עדו ובנימין ויצא לאור בשנת 1977.

## בספר
הספר נפתח בשנות השישים המוקדמות, במכתבים מתקופת לימודיו בבית הספר התיכון, אותה עשה יוני נתניהו בארצות הברית. עבור דרך גיוסו לצה"ל עת התנדב לצנחנים ושובץ בגדוד 890. במכתביו מתאר יוני נתניהו את מסלול הכשרה שלו כלוחם בצנחנים, את קורס מ"כים חי"ר וקורס קצינים, אשר סיים בהצטיינות. מכתביו הבאים מתארים את חוויותיו כמפקד מחלקה בצנחנים בגדוד 890 בהם מספר יוני נתניהו על חייליו באימונים ובפעילות המבצעית בימים שלפני מלחמת ששת הימים, בין השאר מתאר יוני נתניהו את רשמיו מפעולת סמוע. כן עוסקים מכתביו בחוויותיו ממלחמת ששת הימים, בה לחם כקצין מילואים ובנישואיו לתותי (תרזה). יוני נתניהו ממשיך ומתאר את לימודיו באוניברסיטת הרווארד שבארצות הברית ובאוניברסיטה העברית בירושלים. בשנת 69' שב יוני נתניהו לשירות צבאי בסיירת מטכ"ל. מכאן עוסקים מכתביו בתיאור חוויותיו כמפקד צוות וכמפקד פלוגה ביחידה ובסיירת חרוב. כן מתאר יוני נתניהו את גירושיו מתותי. מכתביו הבאים של יוני נתניהו עוסקים בקורות אותו במלחמת יום הכיפורים ובחוויותיו כמג"ד טנקים במלחמת ההתשה במובלעת הסורית.

הספר מסתיים מעט אחרי שהפך יוני נתניהו למפקד סיירת מטכ"ל במכתב אחרון לחברתו ברוריה. המכתב נכתב ימים ספורים בטרם יצא יוני נתניהו למבצע אנטבה, בו הוביל את לוחמי היחידה בפשיטה לשחרור בני הערובה הישראלים משדה התעופה שבאנטבה, אוגנדה. במהלך המבצע נהרג יוני נתניהו.

בספר מוזכרים בין השאר, מבלי שצוין שמם המלא מטעמי צנזורה צבאית, שר הביטחון וראש הממשלה לשעבר רא"ל במיל' אהוד ברק שהיה מפקדו של יוני בסיירת מטכ"ל, האלוף במיל' מתן וילנאי שהיה חברו הטוב, האלוף יוסי בן-חנן שנתניהו חילץ פצוע מסוריה במלחמת יום הכיפורים וכן רפול ואביגדור (יאנוש) בן גל. הספר הפך עם השנים לרב מכר והיה אהוד מאוד על חניכי תנועות נוער, צעירים לפני גיוס לצבא וחניכים בקורס המ"כים והקצינים בצה"ל. בין האישים שקראו והושפעו ממנו ניתן למנות את רא"ל בני גנץ תא"ל במיל' גל הירש ונפתלי בנט.

## קישורים חיצוניים

*  - ממכתבי יוני
* "על אשר עם שחר לא שב", גלעד סרי לוי על הספר "מכתבי יוני"
* הספר מכתבי יוֹני, הוצאת ספרית מעריב, מהדורה מיוחדת לכבוד 30 שנים למבצע אנטבה, 2006.
## הערות שוליים

קטגוריה:ספרים בעברית
קטגוריה:ספרי 1977
קטגוריה:צה"ל בתרבות ובאמנות
קטגוריה:ספרי ספריית מעריב
רמה (שבט בנימין)

ממוזער|שמאל|250px
**רָמָה** היא עיר מקראית המוזכרת ברשימת ערי שבט בנימין יחד עם ערי הגבעונים גבעון ובארות בספר יהושע. ייתכן שרמה היא רמתיים צופים המוזכרת בספר שמואל. רוב החוקרים בני זמננו מזהים את רמה עם הכפר הפלסטיני א-ראם, השוכן קילומטרים אחדים צפונית לפסגת זאב. בא-ראם לא נערכו חפירות ארכאולוגיות מסודרות, אולם בסקר ארכאולוגי נמצאו במקום שרידים מתקופת הברזל, תקופה התואמת להתרחשויות המתוארות במקרא.

## במקרא
בדומה ליישובים אחרים בארץ ישראל, נקבע שמה "רמה" על פי מיקומה הטופוגרפי הגבוה. היא מוזכרת יחד עם יישובים נוספים בגב ההר בספר ישעיהו ובספר הושע.

רמה מוזכרת במרדף של שאול אחרי דוד, ובסיפור פילגש בגבעה.

רמה בבנימין נזכרת בספר מלכים כעיר גבול בין ממלכת יהודה לממלכת ישראל. על פי המתואר במקרא, פלש בעשא מלך ישראל במהלך מלחמת אסא ובעשא לקצה הצפון-מזרחי של ממלכת יהודה: הוא כבש את הרמה וביצר אותה, ומנע את המעבר לממלכת יהודה. ייתכן שלמהלך זה קדמה כריתת ברית עם בן הדד בן טברימון מלך ארם דמשק, שחפץ בחיזוק כוחו באזור. אסא, מלך יהודה לקח את כל אוצרות המקדש ואוצרות המלך ושלח אל בן-הדד כדי שיעבור לצדו. בן הדד אכן עובר לצדו של אסא, ופושט על צפון ישראל:  בעשא שומע על המפלות שממלכתו סופגת מידי ארם בצפון, נוטש את הרמה ושב לבירתו תרצה. אסא מגייס את כל אנשי יהודה "אין נקי", מפרק את הביצורים שבנה בעשא ברמה ומשתמש בהם כדי לבנות את גבע ואת המצפה.

לאחר כיבוש ירושלים ריכזו הבבלים את גולי בבל ברמה קודם צאתם לגלות. לאחר שיבת ציון ישבו בני בנימין מחדש את הרמה.

## זיהוי מקומה
במשך הדורות היו שזיהו את הרמה בבנימין עם עירו של שמואל הנביא שנקראה גם כן הרמה וזוהתה בנבי סמואל. שני זיהויים אלה מקובלים כיום על חוקרי ארץ ישראל כשגויים.
החוקרים פרופ' יוחנן אהרוני, וד"ר יואל אליצור הציע לזהותה בכפר א-ראם מצפון לירושלים.
ממוזער|א-ראם, המזוהה עם רמה המקראית, בראשית המאה ה-20
חלק מהחוקרים זיהו את מקום קבורתה של רחל ברמה בבנימין, וזאת על סמך הפסוק בספר ירמיהו:  חיזוק לטענה על קבורת רחל בבנימין מצוי בספר שמואל, אך אחרים סברו כי משמעות המילה רמה בפסוק זה הוא מקום גבוה ולא שם מקום.

## ראו גם
* רמה (שבט אפרים)
* רמה (מקרא)
* רמה (שבט נפתלי)
* רמה (שבט אשר)

## לקריאה נוספת
* יואל אליצור, זיהויין של "ארץ צוף" ו"הרמה" עיר שמואל, בתוך: זאב ארליך (עורך), **"...לפני אפרים ובנימין ומנשה..."**, קובץ מחקרים ותגליות בגאוגרפיה-היסטורית, ירושלים: המועצה האזורית מטה בנימין, תשמ"ה 1985, עמ' 101–116.
* יואל אליצור, **שמות מקומות קדומים בארץ ישראל, השתמרותם וגלגוליהם**, ירושלים: הוצאת יד יצחק בן-צבי והאקדמיה ללשון העברית, תש"ע 2010.

## הערות שוליים

קטגוריה:אתרי המקרא
קטגוריה:נחלת שבט בנימין
לירה ביאפרית

**לירה ביאפרית** היא הילך חוקי ששימש את ביאפרה בעת קיומה, בשנים 1967–1970.

בעקבות הצהרת העצמאות של ביאפרה, פרוץ מלחמת ביאפרה והשתלטותה של ביאפרה על סכומי כסף גדולים שנלקחו על ידי החיילים של ניאגרה בפשיטות על בנקים, החליטה ניגריה בינואר 1968 על החלפת ההילך החוקי שלה, ובכך למנוע שימוש בלירות ניגריות שהיו בידי ביאפרה. ההחלפה נעשתה תוך 19 ימים בלבד והיה אחד המהלכים המוצלחים ביותר של ניגריה במלחמת ביאפרה.

בעקבות זאת הנפיקה ממשלת ביאפרה את הלירה הביאפרית, שתוכננה להיות שוות ערך ללירה הניגרית. שווי הלירה הביאפרית היה לערך חצי דולר אמריקאי. לקראת סוף מלחמת ביאפרה סבלה הלירה הביאפרית מאינפלציה של מאות אחוזים לחודש, עד שבסוף המלחמה הייתה לחסרת ערך.

## קישורים חיצוניים

* Standard Catalog of World Paper Money: Modern Issues 1961 - Present, page 131


## הערות שוליים

קטגוריה:מטבעות אפריקה
קטגוריה:מטבעות שיצאו משימוש
אדית מקגוויר

**אדית מארי מקגוויר-דובל** (באנגלית: **Edith Marie McGuirek-Duvall**; נולדה ב-3 ביוני 1944) היא אתלטית עבר אמריקאית, אלופה אולימפית בעלת 3 מדליות.

## ביוגרפיה
מקגוויר נולדה באטלנטה, ג'ורג'יה. הצעירה מבין ארבעה אחים. בבית ספר תיכון היא התאמנה תחת הדרכתה של מריאן ארמסטרונג-פרקינס. בהמשך היא למדה באוניברסיטה של מדינת טנסי והתאמנה תחת הדרכתו של אד טמפל.

באליפויות ארצות הברית באתלטיקה הן באולם והן באצטדיון שנערכו בשנת 1963 זכתה מקגוויר בריצת 100 מטר ובקפיצה לרוחק. במשחקים הפאן-אמריקאיים שנערכו בסן פאולו, ברזיל בסוף אפריל אותה שנה היא זכתה בשלוש מדליות, שתיים זהב ואחת ארד. מדליות זהב בריצת 100 מטר (11.65 שניות) ובריצת שליחות 4x100 מטר (45.72 שניות) ומדליית ארד בקפיצה לרוחק (5.48 מטר).

### אלופה אולימפית ושיאנית עולם
באולימפיאדת טוקיו (1964) זכתה מקגוויר ב-3 מדליות, אחת זהב ושתיים כסף. מדליית זהב בריצת 200 מטר בשיא אולימפי חדש של 23.0 שניות, לפני אירנה שווינסקה היהודייה מפולין (23.1 שניות) ומרילין בלק מאוסטרליה (23.1 שניות). שתי מדליית כסף בריצת 100 מטר בתוצאה של 11.6 שניות, אחרי בת ארצה ואיומיה טיוס שהשוותה את שיא העולם (11.2 שניות), ולפני אווה קלובוקובסקה מפולין (11.6 שניות) ובריצת שליחות 4x100 מטר בתוצאה של 43.9 שניות, אחרי פולין שקבעה שיא עולם חדש של 43.6 שניות ולפני בריטניה (44.0 שניות).

בשנת 1965 זכתה מקגוויר באליפות ארצות הברית בריצת 220 יארד והגנה על תוארה. נוסף לכך היא זכתה באליפות ארצות הברית באולם בריצת 200 יארד. בשנת 1966 היא זכתה באליפות ארצות הברית באולם בריצת 220 יארד.

בשנת 1966 פרשה מקגוויר מספורט תחרותי, לאחר מכן היא התחתנה עם צ'ארלס דובל ועבדה כמורה בדטרויט עם ילדים מיעוטי יכולת במסגרת תוכנית פדרלית. כיום, היא ובעלה בעלי מספר מסעדות מזון מהיר (מקדונלד'ס) באוקלנד קליפורניה.

## הישגים ותארים
*בסך הכל זכתה מקגוויר ב-6 תוארי אליפות ארצות הברית, בשלושה מקצועות שונים.
*בשנת 1979 זכתה מקגוויר להכלל בהיכל התהילה הבינלאומי של האתלטיקה.

## שיאים איישיים
*ריצת 100 מטר: 11.47 שניות (1964)
*ריצת 200 מטר: 23.05 שניות (1964)
*קפיצה לרוחק: 5.91 מטר (1961)

## קישורים חיצוניים

* האנציקלופדיה של ג'ורג'יה 

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:בוגרי אוניברסיטת המדינה של טנסי
קטגוריה:אצניות אמריקאיות
קטגוריה:אתלטיות באולימפיאדת טוקיו (1964)
קטגוריה:אלופות אולימפיות אמריקאיות: אתלטיקה
קטגוריה:זוכות מדליית כסף אולימפית אמריקאיות: אתלטיקה
קטגוריה:אלופות אולימפיות: ריצת 200 מטרים
קטגוריה:ג'ורג'יה: אתלטים
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
כלב תקיפה

ימין למעלה|ממוזער|230px|כלב תקיפה צבאי בעת אימון

**כלב תקיפה** הוא כלב אשר מאומן או משמש לתקיפה של מטרה בין אם בפקודה או על ידי מראה. כלבי תקיפה משמשים הן בקרבות כלבים והן בתפקידים משטרתיים או צבאיים.

## אימונים
אימון כלבי תקיפה, היא וריאציה של אילוף כלבים רק שבמקום לשים דגש על פורצים, הכלב מאולף לרדוף, לתפוס, לאחוז, לפצוע, ואף להרוג מטרה עוינת.

כלבי תקיפה מאולפים לפרש מצב, ולפעול בהתאם. בהכשרה פורמלית הכלבים נחשפים לירי אקדח, תנועת מכוניות, וגם הסחות דעת אחרות וזאת כדי להגדיל את האפקטיביות וזמן התגובה שלהם. מחקר אמריקאי משנת 1975 מראה כי לפחות 10% מכלבים אשר ביצעו נשיכות קיבלו אימוני תקיפה בשלב כלשהו.

## שימושים בכלבי תקיפה
כלבים המשמשים בקרבות בדרך כלל מקבלים אימוני הכשרת קרב כדי לעשותם אכזריים יותר, ולשפר את יכולת הלחימה שלהם. כלבים אלו, בדרך כלל מאומנים באמצעות פתיונות חיים כגון ארנבים, חתולים, וכלבים קטנים יותר. בדרך כלל משתמשים בכלבים מגזע מעורב עם כלבי תקיפה כמו פיטבול.

קבוצות צבאיות שונות אימצו את השימוש בכלבי תקיפה, בעיקר לשימושי שמירה. כלבים אלו אומנו להגן ולשמור על עמדה, ולתקוף כל פולש אפשרי. ישנם דיווחים אשר מראים על שימוש בכלבי תקיפה בעינויים פסיכולוגיים אשר מופעלים כנגד שבויי מלחמה.

### במשטרה

כמעט בכל משטרה וביחידות רבות ללוחמה בטרור עושים שימוש בכלבי תקיפה במעצרים והכנעת מטרות. הכלבים מאומנים לזהות מצבים בהם אזרחים נתונים בסכנה ולהגיב בהתאם. כלבי משטרה מאומנים לאחוז במטרות יותר מאשר לפצוע אותם.

## קישורים חיצוניים
* 

## הערות שוליים

*
קטגוריה:כלבים מסוכנים לציבור
קריטולאוס

**קריטולאוס** (ביוונית: **Κριτόλαος**; בערך 200 - 118 לפנה"ס) היה פילוסוף יווני.

קריטולאוס נולד בעיר פסאליס שהייתה אחת המושבות היווניות באנטליה (כיום בטורקיה). הוא למד פילוסופיה באתונה אצל אריסטו מכיוס, ובשל מיומנותו כנואם וכמטיף של דברי מוסר, הפך לאחד מראשי האסכולה הפריפטטית.

ב- 155 השתתף במשלחת לרומא ביחד עם הפילוסופים קרנאדס ודיוגנס מבבל - משלחת שמטרתה הייתה לבטל את הקנס שהוטל על האתונאים אחרי שהחריבו את עיר הנמל אורופוס באטיקה שביוון. לאחר שמטרתה של משלחת זו הוכתרה בהצלחה רומאים רבים, ובהם אנשי שם כסקיפיו אפריקנוס וגאיוס לאליוס, התקבצו כדי לשמוע את דבריהם של פילוסופים אלה. אולם, קאטו הזקן והסנאט הרומי טענו כי דבריהם מסכנים את המוסר הרומאי, ושלחו אותם בחזרה לאתונה.

מכל כתביו של קריטולאוס שרדו קטעים בלבד, אך נראה כי הקדיש תשומת לב מרובה לרטוריקה. קריטולאוס התרכז גם בתורת המוסר והרחיב את זו של אריסטו. הוא גינה את ההנאה החושנית ושיבח את ההנאה הרוחנית. קיקרו שיבח את מיומנותו של קריטולאוס כנואם וככותב וייחס לו את ההשקפה כי הנאותיה של הנפש הן הגדולות שבהנאות. קריטולאוס הגן על השקפת האסכולה הפריפטטית שלפיה היקום הוא נצחי, וטען גם לנצחיותו של המין האנושי.
## קישורים חיצוניים
* 

## הערות שוליים

קטגוריה:פילוסופים יוונים
קטגוריה:אישים שחיו במאה ה-2 לפנה"ס
וולטינג

שמאל|ממוזער|150px|נבחרת אוסטריה באליפות העולם 2008 
**וולטינג ** (באנגלית: **Equestrian vaulting**) הוא השם המקובל להתעמלות וריקוד על גב סוס, למטרה אומנותית או כספורט תחרותי. הענף פתוח לגברים ונשים כאחד. לוולטינג יש חובבים רבים ברחבי העולם, אך בעיקר בגרמניה, שם הוא מהווה לעיתים קרובות חלק מאימון הרכיבה הבסיסי.

## תרגילי חובה
מתעמלים מבצעים תרגילים רבים על גב הסוס בזמן שהסוס דוהר. מתעמלים מתחילים מבצעים את התרגילים בזמן שהסוס בהליכה או בטרוט (ריצה קלה). יש שישה תרגילי חובה שכל מתעמל חייב לבצע ללא ירידה מהסוס במהלך התרגילים.

תרגילי חובה מתבצעים בסדר הנ"ל ללא הפסקות או ירידה מהסוס. בנוסף, המתעמלים מקבלים ניקוד על העלייה על הסוס. המתעמלים אשר מבצעים את תרגילי החובה בהליכה לא מקבלים ניקוד עבור העלייה.
התחרויות קבוצתיות, כלומר, כל קבוצת מתעמלים מבצעת את שלושת התרגילים הראשונים, ולאחר מכן את שלושת התרגילים הנותרים. סדר העלייה על סוס הוא לפי גובה (מהגובה ביותר לנמוך ביותר).

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:התעמלות
קטגוריה:רכיבה
קטגוריה:ספורט אולימפי לשעבר
הבחירות לנשיאות רוסיה 2004

**הבחירות ל[[נשיא רוסיה]] בשנת [[2004]]** נערכו ב-14 במרץ והיוו חיזוק לשלטונו של פוטין ולמעשה הבטחת קדנציה שנייה רצופה.

בבחירות לנשיאות, אף אחד מהמועמדים לא היווה איום רציני על הנשיא ולדימיר פוטין. פוטין היה המועמד היחיד אשר בעבר השתתף בבחירות לנשיאות. המשתתפים בבחירות הקודמות לא התמודדו מסיבות שונות: המדינאי הקומוניסטי המוביל גנאדי זיוגאנוב לא התמודד כלל בבחירות, לאחר ארבע פעמים רצופות שעשה כן, מנהיג המפלגה הליברל דמוקרטית של רוסיה, ולדימיר ז'ירינובסקי, גם הוא לא התמודד בבחירות.

פוטין נבחר לכהונה שנייה וטקס ההשבעה נערך ב-7 במאי, בדיוק ביום השנה הרביעי לכניסתו לתפקיד לראשונה.

בדו"ח הסופי משל OSCE נמצא כי "באותו זמן, הן מבחינת טכנית, הבחירות נערכו באופן מיומן מאוד, על ידי ועדת הבחירות המרכזית של רוסיה, ובאופן כללי, העקרונות הנדרשים בבחירות דמוקרטיות נורמליות לא מצאו ביטוי מתאים בתהליך הבחירות. במהלך הליך הבחירות לא התקיימו מאבקים ותחרויות טלוויזיוניות".

לעומת זאת - כצפוי - משקיפי חבר המדינות חשו כי "הבחירות לנשיאות נערכו בצורה מסודרת. נצפה כמה פערים וחולשות לקראת הבחירות, וההצבעה לא השפיעה על הרצון החופשי של הבוחרים ותוצאות ההצבעה משקפות את רצון העם. משקיפים בינלאומיים ממדינות חבר העמים סברו כי בחירתו של נשיא הפדרציה הרוסית ב-14 במרץ 2004 נערכו בהתאם לחוק הפדרלי "יום הבחירות של נשיא הפדרציה הרוסית" והכירו בבחירות כבחירות חופשיות, דמוקרטיות והוגנות.
## המועמדים והתוצאות

## קישורים חיצוניים

*בחירות 2004 באתר ועדת הבחירות המרכזית של רוסיה 

קטגוריה:הבחירות לנשיאות רוסיה
קטגוריה:2004 ברוסיה
קטגוריה:2004 בפוליטיקה
קולט בסו

**קולט בסו-נוגה** (בצרפתית: **Colette Besson-Noguès**;  7 באפריל 1946 – 9 באוגוסט 2005) הייתה אתלטית צרפתיה, אלופה אולימפית ממקסיקו סיטי 1968 ושיאנית עולם בריצת 400 מטר.

## ביוגרפיה
בסו נולדה בסן-ז'ורז'-דה-דידון שבמחוז שראנט מריטים. היא עבדה כמורה לחינוך גופני בבורדו.

### אלופה אולימפית
באולימפיאדת מקסיקו סיטי (1968) זכתה בסו במדליית זהב בריצת 400 מטר בשיא אולימפי חדש של 52.0 שניות, לפני ליליאן בורד מבריטניה (52.1 שניות) ונטליה פצ'ונקינה מברית המועצות (52.2 שניות).

### שיאנית עולם
באליפות אירופה באתלטיקה שנערכה באתונה, יוון בשנת 1969 זכתה בסו בשתי מדליות כסף, בריצת 400 מטר בשיא עולם חדש כמו בת ארצה ניקול דוקלו, לשתיהן נקבע זמן זהה של 51.7 שניות, אך באמצעות הפוטו פיניש הוכתרה דוקלו כמנצחת (51.72 שניות) לפני בסו (51.74 שניות) ובריצת שליחות 4x400 מטר בשיא עולם חדש נוסף, זהה למנצחות מבריטניה (3:30.8 שניות), שוב לפי החלטת הפוטו פיניש ניצחה בריטניה 3:30.82 שניות לפני צרפת 3:30.85 שניות.

באליפות אירופה באתלטיקה באולם שנערכה בווינה, אוסטריה בשנת 1970 זכתה בסו במדליית ארד בריצת 400 מטר.

באליפות אירופה באתלטיקה שנערכה בהלסינקי, פינלנד באוגוסט 1971 סיימה בסו במקום שביעי בריצת 400 מטר בתוצאה של 53.7 שניות. במשחקי הים התיכון שנערכו באיזמיר, טורקיה באוקטובר אותה שנה היא זכתה במדליית זהב בריצת 400 מטר.

באולימפיאדת מינכן (1972) סיימה בסו במקום 20 בלבד בריצת 400 מטר בתוצאה של 53.39 שניות, ולא הצליחה להגן על תוארה. נוסף לכך היא סיימה במקום רביעי בריצת שליחות 4x400 מטר בתוצאה של 3:27.52 דקות, את ריצת ה-400 מטר שלה היא עברה בתוצאה בלתי רשמית של 52.1 שניות.

בסו פרשה מספורט תחרותי בשנת 1977.

ב-9 באוגוסט 2005 נפטרה בסו בלה רושל ממחלת הסרטן בה לקתה שנתיים לפני כן. היא הותירה אחריה בעל ושתי בנות.

## שיאים אישיים
*ריצת 200 מטר: 23.4 שניות (1969)
*ריצת 400 מטר: 51.74 שניות (1969)
*ריצת 800 מטר: 2:03.3 דקות (1971)

## קישורים חיצוניים

* sports123.com 

 

קטגוריה:אצניות צרפתיות
קטגוריה:שיאניות עולם באתלטיקה
קטגוריה:אתלטיות באולימפיאדת מקסיקו סיטי (1968)
קטגוריה:אלופות אולימפיות מצרפת
קטגוריה:שיאני עולם צרפתים: אתלטיקה
קטגוריה:שיאניות עולם צרפתיות
קטגוריה:צרפתיות שנולדו ב-1946
קטגוריה:צרפתיות שנפטרו ב-2005
קטגוריה:צרפתים שנפטרו ב-2005
קטגוריה:אלופות אולימפיות: ריצת 400 מטרים
הבחירות לנשיאות רוסיה 2008

שמאל
**הבחירות ל[[נשיא רוסיה]] ב-[[2008]]** התקיימו ב-2 במרץ אותה שנה, כאשר ארבעת המועמדים הוכרזו כבר בדצמבר 2007, על ידי המפלגות הגדולות במדינה. מבין ארבעת המועמדים, נבחר דמיטרי מדבדב, שנחשב לפוליטיקאי ליברלי אשר זכה לתמיכתו המלאה של הנשיא ולדימיר פוטין, גורם שהיווה משקל מכריע שהביא לניצחונו בבחירות.

אלכסנדר דונסקוי הודיע על רצונו להשתתף בבחירות ונעצר זמן קצר לאחר ההורעה.
## המועמדים
* אנדריי בוגדנוב, מטעם המפלגה הדמוקרטית הרוסית
* ולדימיר ז'ירינובסקי, מטעם המפלגה הליברל דמוקרטית של רוסיה
* גנאדי זיוגאנוב, מטעם המפלגה הקומוניסטית של הפדרציה הרוסית
* דמיטרי מדבדב מטעם רוסיה המאוחדת ובתמיכת רוסיה הוגנת, מפלגת החקלאות הרוסית, הירוקים, ו"תנועת הכוח האזרחי"
## תוצאות הבחירות

## הערכת איכות הבחירות
לדברי משקיפי האספה הפרלמנטרית של מועצת אירופה, התוצאה בבחירות אכן משקפת את רצון העם. משקיפי מועצת אירופה ציינו מספר אי-סדרים במהלך הבחירות: המשקיפים תהו בדבר רישום המועמדים, הפנו את תשומת הלב לעובדה כי למועמדים לא ניתנה גישה שווה לאמצעי התקשורת, השימוש במשאבים מינהליים כדי להבטיח את שיעור ההצבעה הגבוה. לדברי משקיפים, כל זה מטיל ספק בהגינות הבחירות. עם זאת, משקיפים הגיעו למסקנה, גם אם פגמים אלה היו מבוטלים, תוצאות ההצבעה לא היו משתנות.

משקיפים חבר המדינות הכירו בבחירות לנשיאות כחופשיות, פתוחות ושקופות ומשלחת משקיפי ארגון שאנגחאי לשיתוף פעולה סברה כי הבחירות נערכו על פי החוקה, החוק פדרלי על הבחירות לנשיאות וסעיפי חקיקה אחרים.

## קישורים חיצוניים

קטגוריה:הבחירות לנשיאות רוסיה
קטגוריה:2008 ברוסיה
קטגוריה:2008 בפוליטיקה
הוגרדן

שמאל|ממוזער|70px|ויט ביר, בירת הדגל של מבשלת הוגרדן
**הוגרדן** (בהגייה פלמית:** ˈɦuʝardən**, ובאנגלית: ˈ**huːɡɑrdən**), היא מבשלת בירת חיטה בלגית, שנמצאת בבעלות בלג'יום אינבב - זרוע השיווק האירופאית של ענקית המבשלות אנהאוזר-בוש אינבב. מבשלה זו מייצרת את מותג הבירה המפורסם הוגרדן המופק מחיטה, אשר קרוי על שמה.

שמה של המבשלה נלקח מהכפר בו הוקמה לראשונה, הוחרדן , כפר הממוקם בסמוך לעיר לוון בבלגיה, אשר היה מוקף בחלקות חיטה רבות. מבשלה זו אשר על פי הערכות הוקמה בשנת 1445, נחשבת לייחודית במבשלות המיצרות בירה מבוססת חיטה, וכמובילה בתחום.

## היסטוריה

כבר בימי הביניים נודע כפר הוגרדן בבירות החיטה האיכותיות שלו. במאה התשע עשרה פעלו בתחומו תשע מזקקות אך בעקבות קשיים, בשנת 1955 נותרה מזקקת "תומיס" כאחרונת המזקקות שפעלה בכפר, ואף היא נסגרה באותה שנה. כעשר שנים מאוחר יותר החליט חלבן מקומי העונה לשם פייר סליס, להחיות את מורשתן של מבשלות הוגרדן, והחל לייצר בצורה עצמאית בירה מבוססת חיטה באסם הצמוד לביתו.

לתהליך בישול הבירה השתמש סליס במרכיבים המסורתיים של מבשלות הכפר: חיטה, שמרים, כשות, וכוסברה. ואף הוסיף קליפות תפוזים יבשות. במטרה להגדיל את התפוקה קנה סליס בשנת 1980 מזקקה שנסגרה מכבר בשם "הוגרדיה".

לאחר ששריפה פרצה במפעל, כפי הנהוג בבלגיה, הציעו מספר מזקקות את עזרתן. אחת מהן, הייתה המבשלה הגדולה ביותר בבלגיה - אינטרברו. זו הפכה מאוחר יותר למבשלת בלג'יום אינבב. מבשלה זו הלוותה לסליס סכומי כסף גדולים על מנת שיוכל לרכוש מבנים נוספים ולשקם את פס הייצור. עם הזמן החלה לדרוש מסליס להתאים את המשקה לטעם המוני ומסחרי יותר. מתוסכל, מכר סליס את המבשלה לאינבב, ועזב את בלגיה.

#### סליס נוסע לטקסס

כשהגיע לטקסס החל סליס לעבוד בקדחתנות על הקמתה של מבשלה חדשה. עם הכסף הרב שהרוויח מהעסקה עם אינבב הקים את "מבשלת סליס" באוסטין, טקסס, אשר נוסדה במטרה להמשיך ולייצר בירת חיטה לפי מה שהגדיר סליס "כמתכון המקורי של הוגרדן". מבשלה זו נקנתה בסוף על ידי "מבשלות מילר" ואף נסגרה על ידה כאשר הציוד עצמו נמכר לחברה בשם "מבשלות מישיגן".

בישראל מיובאת הבירה על ידי יקבי כרמל יבוא וסחר

## מותגים
* **וויט ביר (בירת חיטה)** - בירת הדגל. יוצרה לראשונה בשנת 1445, מתובלת בכוסברה וקליפות תפוזים. בירה זו אינה מסוננת ומכאן מראה הכהה והעכור.
***רוז** - הושקה לראשונה בשנת 2007, בעלת 4.5% כוהל בנפח. ניחנת בניחוח פירות ומרקם מלא.
***ציטרון** - הושקה בשנת 2008, ניחוח פירות הדר, 3% כוהל.
***גרנד קרו** - הושקה לראשונה בשנת 1985, בעלת 8.5% כוהל.
*** ספסייל** - הושקה בשנת 1995, 6.7% כוהל. מהולה במעט וניל, ובעלת טעם המשלב מתיקות וחמיצות מעודנת.

## קישורים חיצוניים

* 
* 

## הערות שוליים

קטגוריה:בלגיה: מותגי בירה
הבחירות לנשיאות רוסיה 2012

**הבחירות ל[[נשיא רוסיה|נשיאות הפדרציה הרוסית]] בשנת 2012** התקיימו ב-4 במרץ 2012, וניצח בהן ראש הממשלה ולדימיר פוטין. לראשונה, הנשיא נבחר לתקופת כהונה בת 6 שנים, ולא 4 שנים, זאת בשל שינויים לחוקה שהוכנסו בשנת 2010. נוסף לכך, לראשונה - מאז 2003 - התמודד אוליגרך לתפקיד נשיא רוסיה, עם הכרזתו של מיכאיל פרוכורוב לרוץ לנשיאות, בדצמבר 2011.

מערכות הבחירות של המועמדים התחילו באופן רשמי ב-5 בפברואר 2012, כשהלכה למעשה הניסיון לזכות בחיבת העם יצא לדרך כבר בתחילת מאי 2011 כאשר ארבעה מועמדים שכבר הודיעו רשמית על התמודדותם בבחירות פתחו במסעות הסברה ברחבי רוסיה.

אף שפוטין לא זכה בניצחון מוחץ וזכה בנתון נמוך לעומת הקמפיינים הקודמים שלו לבחירות, הוא ניצח בבחירות עם אחוזי תמיכה של 63% והושבע לתפקיד הנשיא במאי 2012 לתקופת כהונה בת 6 שנים.

## המועמדים והתוצאות
[ממוזער|[פתק הצבעה עם שמות המועמדים.]]

### מועמדים שנפסלו
* גריגורי יאבלינסקי - מנהיג המפלגה הליברל-דמוקרטית מפלגת יאבלוקו.
* דמיטרי מזנצב - מושל מחוז אירקוטסק

## הספקולציות טרם הבחירות
### השתתפותם של דמיטרי מדבדב ו/או ולדימיר פוטין
על פי החוק הרוסי הנוכחי, גם לנשיא הנוכחי דמיטרי מדבדב וגם לראש הממשלה ולדימיר פוטין הייתה יכולת להתמודד בבחירות. שניהם אמרו כל הזמן שהם ינהלו משא ומתן בינם לבין עצמם לפני שיחליטו מי מהם ילכו להתמודד על התפקיד.

בקונגרס המפלגה ה-11 שנערך ב-24 בספטמבר 2011, לקראת הבחירות לדומה הוכרז פוטין כמועמד רשמי לנשיאות מטעם מפלגת השלטון.

### ולדימיר פוטין
זמן רב לפני הבחירות, בשנת 2005, אמר פוטין כי ההחלטה לצאת לקלפיות לא סותרת את החוקה הרוסית, אך הוא לא בטוח שהוא רוצה להסתכל קדימה. ב-3 בדצמבר 2009 בערוץ הטלוויזיה "רוסיה", הוא הצהיר כי השתתפותו בבחירות תלויה במצב החברתי והכלכלי במדינה. עם זאת, בתקופה האחרונה ראש הממשלה, נעשה מעורב ופעיל יותר ויותר בהכנות לבחירות. דוגמה אחת של הכנותיו לבחירות היא הוועידה אזורית של "רוסיה המאוחדת", שפוטין עצמו היה ממארגניה ובמסגרתה הכריז על הקמת החזית העממית הכל-רוסית, גוש על-מפלגתי שנועד לחזק את מפלגת השלטון, רוסיה המאוחדת.

אך לדברי מיכאיל קסיאנוב, ראש הממשלה בקדנציה הראשונה של פוטין, ולדימיר פוטין נחוש ללכת לקלפיות. מידע זה אושר על ידי "מקורות בכירים" עלומים ומדינאים רוסים בכירים מקרבתו של פוטין וביולי 2011 מפלגת "רוסיה המאוחדת" (שפוטין עומד בראשה) אף הצהירה רשמית כי היא תומכת במועמדותו של פוטין לתפקיד הנשיא.

## ספקות בדבר טוהר הבחירות
למחרת יום הבחירות, פרסמו משקיפים מטעם הארגון לביטחון ולשיתוף פעולה באירופה הודעה, לפיה בשליש מן הקלפיות התגלו אי סדרים בספירת הקולות. כמו כן הצביעו המשקיפים על כך שלא התקיימה תחרות אמיתית, ומשאבי הממשלה נוצלו לטובת המתמודד פוטין.

הבחירות הנשיאותיות היוו עילה נוספת לארגוני האופוזיציה הרוסית להתאסף ולהפגין נגד פוטין, שהחלו להפגין ביתר שאת מאז היוודע גודל הזיופים בבחירות לפרלמנט בדצמבר 2011.

בחלק מהאזורים הספירה נעשתה על ידי מערך עיבוד פתקי הצבעה אלקטרוני ללא שקיפות.

## ראו גם
* הבחירות לנשיאות ארצות הברית 2012
* פוסי ריוט

## קישורים חיצוניים

* אתר הבחירות לנשיאות רוסיה 2012
* הבחירות לנשיאות רוסיה 2012: מועמדים, דעות והשערות 
* אתר קמפיין הבחירות של ולדימיר פוטין 
* 
* 
* 
* 
* 
* 
## הערות שוליים

קטגוריה:הבחירות לנשיאות רוסיה
קטגוריה:2012 ברוסיה
קטגוריה:2012 בפוליטיקה
הבחירות הפרלמנטריות ברוסיה

**ה[[בחירות]] ה[[פרלמנט]]ריות ב[[רוסיה]]** הן בחירות לדומה הממלכתית, הבית התחתון באספה הפדרלית של רוסיה. עד ספטמבר 2021 נערכו 8 מערכות בחירות כאלה:
* 12 בדצמבר 1993
* 17 בדצמבר 1995
* 19 בדצמבר 1999
* 7 בדצמבר 2003
* 2 בדצמבר 2007
* 4 בדצמבר 2011
* 18 בספטמבר 2016
* 17–19 בספטמבר 2021
מערכת בחירות תשיעית תיערך ב:
* בספטמבר 2026
זאת מבלי להכליל מערכת בחירות לפרלמנט מ־1989, שהייתה הראשונה בתולדות ברית המועצות ואת 4 מערכות הבחירות שנערכו עוד בתקופת האימפריה הרוסית. לאחר הבחירות האחרונות שנערכו בספטמבר 2016, טענו רבים כי הבחירות היו מוטות, וכי קולות כפולים השתתפו בהצבעות, לדוגמה בצ'צ'ניה מפלגת רוסיה המאוחדת קיבלה 99.48% מקולות הבוחרים. ביולי 2015 הוחלט כי הבחירות הפרלמנטריות במדינה תתקיימנה אחת לחמש שנים, ביום ראשון השלישי של חודש ספטמבר.

## תסקיר

## קישורים חיצוניים
*גאוגרפיה אלקטוראלית

## הערות שוליים

*
בחירות ברוסיה

**בחירות ברוסיה** נערכות עבור פקידי ממשל ברמה הפדרלית, המחוזית והמקומית.

בעוד שחוקת רוסיה אכן קובעת פרמטרים לבחירת פקידים פדרליים, החוק המדיני, ולא הפדרלי, מסדיר את מרבית היבטי הבחירות במדינה, זכאותם של הבוחרים (מעבר להגדרה החוקתית הבסיסית), ניהול כל מערך הבחירות, כמו גם ניהול הבחירות המקומיות.

כלל הבחירות - הפדרליות, המחוזיות והמקומיות - מנוהלות על ידי ועדת הבחירות המרכזית של רוסיה וסניפיה בסובייקטים הפדרליים, שהוקמה בשנת 1991 ומוטלת עליה האחריות לחשוף מידע על מימון קמפיין, לאכוף את הוראות חוק הבחירות כמו גם הטלת מגבלות ואיסורים על תרומות, ולפקח על המימון הציבורי של בחירות לנשיאות רוסיה.

ההצבעה בבחירות נערכת במסופים ייעודיים בבתי ספר ובקלפיות. עם זאת, על רקע התפרצות נגיף הקורונה ברוסיה במאי 2020 הדומה הממלכתית אישרה תיקונים לחוק הבחירות, במסגרתם מתאפשרת הצבעה גם מרחוק באמצעות הודעת טקסט, פורטל Gosuslugi.ru ובאמצעות משלוח טפסים דרך סניפי דואר רוסיה. גם איסוף חתימות למועמדים אפשרית דרך משלוח באמצעות פורטל הממשלה.

## הבחירות
### הבחירות לנשיאות

ברמה הפדרלית, ראש המדינה הלא הוא הנשיא, נבחר בעקיפין על ידי תושבי כל מדינה, באמצעות בחירה בפתקי הצבעה.

הבחירות לנשיאות רוסיה נערכות אחת לשש שנים. עד 2012 הן נערכו אחת לארבע שנים.

### הבחירות לפרלמנט

כל חברי הבית התחתון בפרלמנט, נבחרים ישירות על ידי תושבי כל מדינה.

הבחירות לבית התחתון של הפרלמנט הרוסי, הדומה הממלכתית של הפדרציה הרוסית, נערכות אחת לחמש שנים. עד 2011 הן נערכו אחת לארבע שנים.

הבית העליון, מועצת הפדרציה של רוסיה, אינו נבחר בבחירות והבחירות האחרונות התקיימו בשנת 1993. חברי מועצה זו נבחרים על ידי הפרלמנטים המחוזיים.

## הבחירות המקומיות

ישנן משרות רבות שנבחרות ברמת המחוזות, כאשר לכל מחוז יש לפחות מושל או מחוקק נבחר אחד. ישנם גם משרדים נבחרים ברמה המקומית, במחוזות, ערים, עיירות, עיירות, מחוזות משנה וכפרים; כמו גם למחוזות מיוחדים העשויים לעבור את גבולות המחוז והעירייה.

הבחירות לרשויות המקומיות במדינה נערכות מדי שנה, אך לא לכלל המחוזות אלא למחציתם או חלק קטן מהם. בחירות אלה כוללות בחירת מושלים, ראשי ערים, ראשי סובייקטים פדרליים של רוסיה והרכבי פרלמנטים מחוזיים.

## ראו גם
* בחירות בארצות הברית
* הבחירות לנשיאות ארצות הברית
* יום הבחירות בארצות הברית
* שיטת בחירות
* מערך עיבוד פתקי הצבעה
* הבחירות לרשויות המקומיות בישראל

## קישורים חיצוניים

*
סוס ברומבי

230px|ממוזער|תפוצת הסוסים בטבע
**ברומבי** (באנגלית: **Brumby**) הוא סוג של סוס פרא הנמצא באוסטרליה. סוסי ברומבי מצויים בחלקים רבים באוסטרליה, אך אזור מחייתם הידוע ביותר הוא הרי האלפים האוסטרליים, בדרום-מזרח אוסטרליה. רובם נמצאים בטריטוריה הצפונית, כאשר האוכלוסייה השנייה בגודלה נמצאת בקווינסלנד. קבוצת סוסי ברומבי נקראת אספסוף או להקה.

סוסי הברומבי הם צאצאים של סוסים שאבדו או ברחו, כולל בתקופת המתיישבים האירופאים הראשונים. הסוסים שהשתחררו והרכיבו את אוכלוסיית סוסי הברומבי האוסטרליים היו סוסי קייפר מדרום אפריקה, פוני טימור מאינדונזיה, הפוני הבריטי, גזעים שונים של סוסי ה-Draught, ומספרים משמעותיים של ת'ורוברד וסוס ערבי.

כיום הם חיים במקומות רבים, כולל פארקים לאומיים מסוימים. לעיתים הם קובצו ובויתו כדי שיוכלו להשתתף כסוסים לתחרויות ספורט אוסטרליות, סוסי עבודה עם בקר בחוות או בשטחים פתוחים, אך עם זאת גם לתחומים כמו טיולי סוסים בטבע, סוסי תצוגה, סוסי שעשוע וסוסים ללימוד רכיבה לילדים קטנים.

סוסי הברומבי הם נושא למחלוקת, כאשר הממשלה ופעילים בנושא איכות הסביבה מתייחסים אליהם כמטרד ואיום על המערכת האקולוגית הטבעית באוסטרליה, ואילו אחרים מעריכים אותם כחלק מהמורשת של אוסטרליה, ופועלים למנוע יחס בלתי-אנושי או הכחדה של סוסי הברומבי, והחזרתם של פרטים שנתפסו אל הטבע.

## סוס ברומבי בתרבות
הדמויות המרכזיות בסדרת האנימציה האוסטרלית טאורה הם סוסי ברומבי.

## קישורים חיצוניים

קטגוריה:גזעי סוסים
אתה נמצא כאן

**אתה נמצא כאן** הוא אלבומו השמיני במספר של מוזיקאי הרוק הישראלי ברי סחרוף שיצא בשנת 2011.

## תוכני האלבום
האלבום מרבה לעסוק בזהות הישראלית, ביחסה לגורמים שמרכיבים אותה ושנמצאים בסביבתה. בין השאר עוסקים השירים ביחס בין האדם לאל כדוגמת "הלוחש למכוניות", "ימים נוראים", "צמאה לך נפשי"; ביחס למרחב הגאוגרפי בשירים כמו "בארץ הפלאות", "אתה נמצא כאן" ו"הדרך לערד"; בהתמודדות עם העולם המודרני בשירים "העין", "זמן של מספרים" ועוד.

באופן מקביל לעיסוק זה מעוצבת עטיפת האלבום והחוברת המלווה בקולאז'ים של מפות שונות מתוך תערוכה של האמן אבי יאיר, חבר ילדותו של סחרוף, שנשאה את שם האלבום והיוותה השראה לו. עיצוב סינגלים רבים מהשיר כולל איורים הדומים בסגנונם לתרשימי המפות בסגנון המאה ה-19.

האלבום הוקדש לזכרו של המתופף ז'אן ז'אק גולדברג.

### השפעות
סחרוף, שנולד בטורקיה, מכניס ביצירתו לכל אורך השנים מאפיינים והשפעות מן היהדות ומהתרבות המזרח-תיכונית ואלו מתבטאות גם באלבום זה.
ההשפעות המזרחיות ניכרות בעיקר מהבחינה המוזיקלית, שם בולטת השפעה של מוזיקה ים תיכונית, שמתבטאת בשימוש בכלי נגינה כמו סינתיסייזר ערבי, פח, פרקשן ועוּד.

השפעת המקורות היהודיים ניכרת בעיקר בתוכני השירים. בשיר "כלום זה לא סתם" מופיע ציטוט מ: "לא תשבע עין לראות"; השיר "הלוחש למכוניות", שנלקח מספר שיריה של חביבה פדיה "מתיבה סתומה", מסתיים במשפט "פתח לנו שער" מתוך פיוטי יום כיפור; השיר "ימים נוראים" קשור יד ביד עם תקופת הימים הנוראים בשנה העברית; תוכן השיר של רוני סומק, "הדרך לערד", כולל בתוכו פרפרזה לפסוק "וְגָר זְאֵב עִם כֶּבֶשׂ, וְנָמֵר עִם גְּדִי יִרְבָּץ, וְעֵגֶל וּכְפִיר וּמְרִיא יַחְדָּו" (), והשיר "צמאה לך נפשי" לקוח כולו מספר תהלים כאשר הלחן הוא של בעל התניא.

## שירי האלבום

## משתתפי ההפקה
*ברי סחרוף: גיטרה, שירה
*בן הנדלר: הפקה מוזיקלית, גיטרה באס, תכנות תופים
*ניר מנצור: תופים
*אורן לוטנברג: גיטרות וקולות
*רונן שפירא: פסנתר, קלידים, ניצוח, שירה
*אורלי שפירא: צ'לו
*גרשון וייסרפירר: עוד וטרומבון כפתורים
* אורן צור - כינור וקולות ב"צמאה לך נפשי"
*יונתן ניב: צ'לו
*אבנר קלמר: כינור
*לאה גודאייב: כינור
*מאיה לי רומן: כינור
*דניאל תנחלסון: ויולה
*אנה שפירא: ויולה
*ספי ציזלינג: חצוצרה
*שי צברי: קולות
*שני פלג: קולות
*גידי רז: mpc
*מפיק: ניצן זעירא

## קישורים חיצוניים

* האזנה לאלבום באתר של ברי סחרוף
* 
* 
* 
* ריאיון עם ברי סחרוף על האלבום החדש מתוך תוכנית הרדיו "המגבר", 20 באפריל 2011
* 
* 
* 

קטגוריה:אלבומי ברי סחרוף
קטגוריה:אלבומי חברת נענע דיסק
קטגוריה:אלבומים שהופקו על ידי ניצן זעירא
קטגוריה:אלבומים בעברית
רוזנפלד

**רוזנפלד** (Rosenfeld) הוא שם משפחה שמקורו בשפות היידיש והגרמנית ומשמעותו שדה ורדים.

קטגוריה:שמות משפחה
קטגוריה:שמות משפחה יהודיים
Yellow (שיר)

**Yellow** הוא סינגל של להקת הרוק האלטרנטיבי הבריטית, קולדפליי. "Yellow" הוא הסינגל השני של הלהקה מתוך אלבום הבכורה שלה, *[[Parachutes]]*. מילות השיר הן התייחסות לאהבה נכזבת של סולן הלהקה, כריס מרטין.

השיר יצא לאור ביוני 2000, כסינגל השני מאלבומם אחרי Shiver והסינגל הראשון בארצות הברית. הסינגל הגיע בשיאו למקום הרביעי במצעד הסינגלים בבריטניה, כשהוא הסינגל הראשון של הלהקה שמגיע לטופ 5 במצעדי סינגלים בבריטניה. בעקבות השימוש הרב בסינגל בערוצי המוזיקה וקידום המכירות סביבו, השיר הגביר את פופולריות של הלהקה בצורה מסיבית. "Yellow" הוא אחד מהשירים המוכרים ביותר של קולדפליי, וגרסאות כיסוי רבות שלו בוצעו על ידי אמנים שונים ברחבי העולם.

## רקע
בזמן כתיבת השיר, כריס מרטין לא הצליח למצוא את המילים הנכונות. הוא חשב על מילה מסוימת שתהיה מילת מפתח בשיר, על מנת להתאים את הקונספט של השיר. הוא הסתכל מסביב לאולפן ההקלטות ומצא ספר טלפונים של "דפי זהב" (Yellow Pages), שבמקרה היה קרוב אליו. מאוחר יותר קרא מרטין לשיר "Yellow" כהתייחסות לספר. בראיון שבו מרטין נשאל על השיר הוא התלוצץ ואמר "ביקום חלופי השיר הזה יכול היה להיקרא 'פלייבוי'". באותו לילה שסיימה הלהקה לכתוב את השיר, היא הלחינה אותו במהירות והקליטה אותו.

## רשימת השמעה
# Yellow – 4:29
# Help Is Round the Corner – 2:38
# No More Keeping My Feet on the Ground – 4:33

## מיקומי שיא

השיר זכה להצלחה רבה בישראל והגיע למקום ה-13 במצעד העשור של גלגלצ.

### מצעדי סוף שנה

## קישורים חיצוניים

* הקליפ לשיר באתר יוטיוב

## הערות שוליים

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:שירי פופ רוק
קטגוריה:שירי רוק אלטרנטיבי
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בסינגפור
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת פרלופון
סרט סטודנטים

**סרט סטודנטים** הוא סרט שהופק במסגרת לימודיהם האקדמיים של יוצריו בבית ספר לקולנוע. סרט סטודנטים מכונה לעיתים גם סרט גמר, אם בית הספר לקולנוע אשר במסגרתו נעשה הסרט הכיר בו כפרויקט גמר הלימודים של יוצריו.

סרטי סטודנטים הם, בדרך כלל, סרטים קצרים, ולא סרטים באורך מלא. עם זאת, ישנן מספר דוגמאות של במאים, אשר סרטם העלילתי הראשון באורך מלא מבוסס על עלילת סרט הגמר שלהם (כגון: "כנפיים שבורות", "חתונה מאוחרת", "יוסי וג'אגר", "נגוע", "אפס ביחסי אנוש").

מאז 1986, מתקיים בישראל פסטיבל בינלאומי לסרטי סטודנטים.

## קישורים חיצוניים

*
קטגוריה:בתי ספר לקולנוע
קטגוריה:סרטים קצרים
סטודנטים
WoO

**WoO** הוא קיצור וראשי התיבות של המילים **Werke ohne Opuszahl**, שפירושן בעברית הוא יצירות ללא מספר אופוס. 

בסימון WoO נהוג לסמן יצירות שלא קוטלגו על ידי המלחין או המוציא לאור כנהוג לפי אופוס. 

בין המלחינים שחלק מיצירותיהם מסומנות כך: בטהובן, מנדלסון, קלמנטי, שומאן, ברהמס, יואכים רף, פליקס דרסקה.

## WoO בטהובן
בשנת 1955 הוציאו הנס האלם וגיאורג קינסקי קטלוג WoO ובו יותר מ-200 יצירות של בטהובן שלא הוכנסו ברשימת אופוס של יצירותיו. אם כי עבודתם לא הקיפה את כל יצירותיו של בטהובן שלא קוטלגו עד אז, ושאר יצירותיו של בטהובן קוטלגו על ידי המלחין ווילי הס ויצירות אלו מסומנות ב-H. 

קטגוריה:קטלוגים מוזיקליים
משומד לדבר אחד

**משומד לדבר אחד** (בעקבות הצנזורה הנוצרית נקרא גם **מומר לדבר אחד**) הוא מונח הלכתי תלמודי, המתאר יהודי אשר הוחזק כמשומד, למצווה מסוימת.

## מעמדו ההלכתי
### מקור הדין
הסוגיה במסכת חולין, דנה האם אדם אשר הוחזק (אם על ידי עדים שראו אותו כמה פעמים, או בדרכים שונות) כמשומד על ידי כך שבקביעות הוא עובר על עבירה מסוימת, או אינו מקיים מצווה מסוימת (כדברי רש"י: "מבעט במצווה זו"), נחשב כמשומד לכל התורה, והוא בגדר של משומד לכל דבר (אשר לפי דעות מסוימות אינו תחת ההגדרה של יהודי), או שהוא בגדר של יהודי, רק שהוא משומד לדבר אחד, ומקבלין ממנו קרבן נדבה (על פי דברי הגמרא שם, מפני הסיבה שיחזור בתשובה). מסקנת הסוגיא היא, שמשומד לדבר אחד לא נחשב למשומד לכל התורה כולה.

עוד דנו חכמי התלמוד, רב אחא ורבינא, באדם שעושה עבירה להכעיס את בוראו ולא רק לתיאבון, אם הוא נחשב גם אז למשומד בלבד, או שמא נחשב הוא ל"מין". ההלכה נפסקת כמו הדעה שלהכעיס נחשב למין.

### במצוות מסוימות
שונה היא הסברא במצוות מסוימות אשר לכל הדעות, אם הוא משומד להן, הוא נחשב משומד לכל התורה, ויש שאלה על יהדותו. למשל עבודה זרה, אשר אם אדם מוחזק כמשומד לעבודה זרה, הוא נחשב משומד לכל התורה כולה. וכן המומר ליין נסך, והמשומד לחילול שבת בפרהסיה, אשר דינו הוא כמשומד לכל התורה כולה.

## ראו גם
* רשע (הלכה)
* משומד

## קישורים חיצוניים
* דין מחלל שבת בפרהסיה בזמן הזה, מאת הרב שלמה גורן.
* מומרים ואנוסים.
* מומר לדבר אחד.

## הערות שוליים

קטגוריה:האמונה היהודית
קטגוריה:מונחים תלמודיים